Document ID: /roh_data/filtered/fineweb-2-filterrobots_roh.jsonl.gz/63555

Pervi da la varianta dal coronavirus che sa derasa, introducescha l’ospital in obligatori da purtar mascrinas FFP2. Quai vala per tut ils bajetgs, sco era per il center da testar e da vaccinar – ha communitgà l’Ospital chantunal da Cuira.
Ina visita per di
A partir da sonda ils 30 da schaner, dastga mintga pazienta e pazient be pli retschaiver ina vista per di. La persuna che fa la visita dastga restar maximal ina mes'ura. Excepziuns valan per geniturs, partenaris da dunnas en speranza u confamigliars da persunas ch'èn sin murir. Era per persunas ch’accumpognan pazients che dovran agid poi dar excepziuns.